સુરેન્દ્રનગર જિલ્લાના થાનગઢમાં 300 જેટલા સિરામીકના નાના મોટા ઉદ્યોગો આવેલા છે. ત્યારે હાલમાં ગેસકંપની દ્વારા ઉદ્યોગોને પુરા પાડવામાં આવતા ગેસમાં રૂપિયા 2 થી ત્રણનો ભાવવધારો કરાતા ઉદ્યોગકારોમાં રોષની લાગણી ફેલાઇ છે ત્યારે સિરામીક ઉદ્યોગકારોએ તા.૦૧ જુલાઈથી સ્વયંભૂ હડતાળ પાડવાનો નિર્ણય લીધો છે. આથી રવિવારથી હડતાળને કારણે સિરામીક ઉદ્યોગ સાથે જોડાયેલા ૨૫ હજારથી વધુ લોકોની રોજીરોટીને પણ અસર પહોંચશે.